《偈颂十首》
宋代·释昙密

即心即佛，非心非绅。
不是心，不是佛，
不是物，半夜虚空揣出骨。
十分描摸画难成，试问诸人是何物。
阿呵呵，咄咄咄。
拶倒门前大案山，搏风放出辽天鹘。

作者简介：释昙密（一一二○～一一八八），号混源，俗姓卢，天台（今属浙江）人。年十二去家，师资福道荣。十六圆具，习台教，弃依大慧于径山。后历访名宿，无省发。之泉南教忠求决于晦庵。偶举香严击竹因缘，豁然契悟。即往梅阳，参见妙喜，历四载。孝宗乾道七年（一一七一），出住苕溪上方，次迁台城、紫箨、鸿福、万年。淳熙十一年（一一八四），诏居净慈。十五年示寂，年六十九。为南岳下十七世，教忠晦庵弥光禅师法嗣。《嘉泰普灯录》卷二一、《五灯会元》卷二○有传。今录诗十五首。